ΓΡΑΠΤΗ ΕΡΩΤΗΣΗ E-3023/01

υποβολή: Isidoro Snchez Garca (ELDR) προς την Επιτροπή

(30 Οκτωβρίου 2001)

Θέμα: Προβλέψεις της Επιτροπής για την αναγνώριση και την αντικατάσταση αδειών οδήγησης μεταναστών που επιστρέφουν στη χώρα τους

Οι Ισπανοί μετανάστες που έχουν επιστρέψει κατά τα τελευταία έτη από τη Λατινική Αμερική αντιμετωπίζουν σοβαρά κοινωνικά και εργασιακά προβλήματα: δεν μπορούν να επικυρώσουν τα διπλώματα οδήγησής τους, δεδομένου ότι, σε πολλές περιπτώσεις, δενπάρχει διμερής συμφωνία με τις χώρες προέλευσης για την αμοιβαία αναγνώριση και αντικατάσταση των αδειών οδήγησης.

Στην Ευρωπαϊκή Ένωση ισχύει μια οδηγία της 29ης Ιουλίου 1991 που καθιερώνει ότι οι άδειες οδήγησης που έχουν εκδοθεί από μη κοινοτικές χώρες δεν μπορούν να αντικατασταθούν από κοινοτική άδεια οδήγησης, εκτός εάνπάρχει μια διμερής σύμβαση μεταξύ των χωρών. Αυτή η οδηγία μεταφέρθηκε στην Ισπανία στο Γενικό Κανονισμό Οδήγησης, ο οποίος ενεκρίθη από το Βασιλικό Διάταγμα της 30ης Μαΐου 1997.

Τι σκοπεύει να πράξει η Επιτροπή προκειμένου να αντιμετωπίσει το πρόβλημα της αναγνώρισης και της αντικατάστασης των εξωκοινοτικών αδειών οδήγησης και να αποφύγει τις σοβαρές συνέπειες που δημιουργεί για τους μετανάστες που επαναπατρίζονται σε χώρες όπως η Ισπανία και που δεν μπορούν να διαθέτουν ένα πιστοποιητικό, το οποίο είναι πολλές φορές αναγκαίο για τη δυνατότητα εργασίας τους·

Απάντηση της κας de Palacio εξ ονόματος της Επιτροπής

(18 Δεκεμβρίου 2001)

Στο άρθρο 1 παράγραφος 2 της Οδηγίας 91/439/ΕΟΚ του Συμβουλίου της 29ης Ιουλίου 1991 για τις άδειες οδήγησης(1) προβλέπεται η αμοιβαία αναγνώριση των αδειών οδήγησης που εκδίδονται από τα κράτη μέλη. Οι άδειες οδήγησης που εκδίδονται στα κράτη μέλη αναγνωρίζονται λόγω της εναρμόνισης των κριτηρίων έκδοσης.

Ωστόσο, δεν αναγνωρίζονται κατάνάγκη αμοιβαία οι άδειες οδήγησης που εκδίδονται από τρίτες χώρες, εκτός του Ευρωπαϊκού Οικονομικού χώρου (ΕΟΧ), . Ακόμα και στην περίπτωση που άδεια οδήγησης η οποία εκδόθηκε σε τρίτη χώρα αναγνωρισθεί από κράτος μέλος και έχει αντικατασταθεί από κοινοτική άδεια οδήγησης, τα άλλα κράτη μέλη δενποχρεούνται να αναγνωρίσουν την εν λόγω κοινοτική άδεια οδήγησης, η οποία εκδόθηκε προς αντικατάσταση της προηγούμενης (όπως προβλέπεται στο άρθρο 8 παράγραφος 6 της Οδηγίας 91/439/ΕΟΚ).

Η πολιτική της διμερούς αναγνώρισης αδειών οδήγησης που εκδίδονται σε τρίτες χώρες έγκειται στην διακριτική ευχέρεια κάθε κράτους μέλους. Σε περίπτωση που ο κάτοχος κοινοτικού διπλώματος οδήγησης έχει την κανονική του διαμονή σε τρίτη χώρα, εκτός του ΕΟΧ, η αναγνώριση της άδειας οδήγησης εξαρτάται από τις ισχύουσες διμερείς συμφωνίες. Το ίδιο ισχύει και για την αναγνώριση άδειας οδήγησης που εκδόθηκε σε μια τρίτη χώρα, για τους κατόχους που επιθυμούν να έχουν την κανονική τους διαμονή σε κράτος μέλος.

Επί του παρόντος, οι ισχύοντες κατάλογοι τρίτων χωρών, των οποίων οι άδειες οδήγησης αναγνωρίζονται σε διμερές επίπεδο, είναι, για διάφορους λόγους, ετερόκλιτοι. Μια συνεκτική κοινοτική πολιτική αναγνώρισης θα έπρεπε να βασίζεται σε αντικειμενικά κριτήρια, τα οποία θα περιελάμβαναν την αξιολόγηση των προδιαγραφών της εξέτασης για την απόκτηση άδειας οδήγησης, των χαρακτηριστικών ασφάλειας των εγγράφων καθώς και άλλων στοιχείων που σχετίζονται με τις άδειες οδήγησης σε μεγάλο αριθμό τρίτων χωρών. Προς το παρόν, η Επιτροπή δεν είναι σε θέση να φέρει σε πέρας ένα τέτοιο εγχείρημα.

(1) ΕΕ L 237 της 24.8.1991. Η πράξη αυτή είναι σχετική με τον Ευρωπαϊκό Οικονομικό Χώρο.